ΑΠΟΦΑΣΕΙΣ
Αριθμ. απόφ. 6/101/18-1-2024
Τροποποίηση του Εσωτερικού Κανονισμού Λειτουργίας του Εργαστηρίου Παθολογικής Ανα-
τομίας του Μορφολογικού - Κλινικοεργαστηριακού Τομέα του Τμήματος Ιατρικής της Σχολής
Επιστημών Υγείας του Δημοκρειτίου Πανεπιστημίου Θράκης (Δ.Π.Θ.).
Η ΣΥΓΚΛΗΤΟΣ
ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Αφού έλαβε υπόψη:
1. Την υπό στοιχεία ΔΠΘ/ΤΙΑΤΡ/20558/2128/
22-12-2023 απόφαση της Συνέλευσης του Τμήματος
Ιατρικής της Σχολής Επιστημών Υγείας του Δ.Π.Θ., που
αφορά στην τροποποίηση του Εσωτερικού Κανονισμού
Λειτουργίας του Εργαστηρίου Παθολογικής Ανατομίας
του Μορφολογικού - Κλινικοεργαστηριακού Τομέα του
Τμήματος Ιατρικής του Δ.Π.Θ.
2. Την υπό στοιχεία ΔΠΘ/ΔΔΚ/ΤΔΑ/23728/2618/735/
10-1-2024 (ΔΠΘ/ΑΔΥΚΔ/ΣΥΓΚ/25214/1260/414/10-1-2024)
εισήγηση της Διεύθυνσης Διοικητικού του Δ.Π.Θ, που αφορά στο παραπάνω θέμα.
3. Το υπό στοιχεία ΔΠΘ/ΤΙΑΤΡ/ΤΜΚΛ/20557/2127/
220/7-12-2023 έγγραφο του Μορφολογικού - Κλινικοεργαστηριακού Τομέα.
4. Τις διατάξεις των άρθρων 46, 47, 49 και 59 του
ν. 4957/2022 «Νέοι Ορίζοντες στα Ανώτατα Εκπαιδευτικά
Ιδρύματα: Ενίσχυση της ποιότητας, της λειτουργικότητας
και της σύνδεσης των Α.Ε.Ι. με την κοινωνία και λοιπές
διατάξεις» (Α’ 141).
5. Τις διατάξεις του π.δ. 459/1987 (Α’ 215), με το οποίο
ιδρύθηκε στον Μορφολογικό - Κλινικοεργαστηριακό
Τομέα το Εργαστήριο Παθολογικής Ανατομίας.
6. Την υπό στοιχεία 52193/Β1/21-5-2007 (Β’  852)
υπουργική απόφαση, με την οποία εγκρίθηκε ο Εσωτερικός Κανονισμός Λειτουργίας, μεταξύ άλλων, και του
Εργαστηρίου Παθολογικής Ανατομίας.
7. Την υπό στοιχεία Υ4α/29261/03/5-6-2003 (Β’ 750)
υπουργική απόφαση, που αφορά στην εγκατάσταση του
Εργαστηρίου Παθολογικής Ανατομίας στο Πανεπιστημιακό Γενικό Νοσοκομείο Αλεξανδρούπολης.
8. Την υπό στοιχεία ΔΠΘ/ΣΥΓΚ/28036/1162/20-1-2023
(Β’ 540) απόφαση της Συγκλήτου του Δ.Π.Θ., σχετική με
την έγκριση Πρότυπου Εσωτερικού Κανονισμού Λειτουργίας των Πανεπιστημιακών Εργαστηρίων του Δ.Π.Θ..
9. Το γεγονός ότι από την παρούσα δεν προκαλείται δαπάνη σε βάρος του κρατικού προϋπολογισμού, αποφάσισε:
Εγκρίνει την τροποποίηση του Εσωτερικού Κανονισμού Λειτουργίας του Εργαστηρίου Παθολογικής Ανα-
τομίας του Μορφολογικού-Κλινικοεργαστηριακού Τομέα
του Τμήματος Ιατρικής του Δ.Π.Θ., ως εξής:
Άρθρο 1
Γνωστικό Αντικείμενο
1. Το Πανεπιστημιακό Εργαστήριο Παθολογικής Ανατομίας του Τμήματος Ιατρικής, της Σχολής Επιστημών
Υγείας, Δημοκριτείου Πανεπιστημίου Θράκης, το οποίο
ιδρύθηκε με το π.δ. 459/1987 (ΦΕΚ 215), έχει εγκατασταθεί και λειτουργεί σύμφωνα με την υπό στοιχεία
Υ4α/29261/03/5-6-2003 (Β’ 750) κοινή υπουργική απόφαση, στο Πανεπιστημιακό Γενικό Νοσοκομείο Αλε-
ξανδρούπολης, έχει κατανεμηθεί στον Μορφολογικό
Κλινικοεργαστηριακό Τομέα και εξυπηρετεί διδακτικές,
ερευνητικές και κλινικές ανάγκες στο γνωστικό αντικείμενο «Παθολογική Ανατομία» Επιμέρους πεδία περιλαμ-
βάνουν τη διάγνωση του συνόλου των παθήσεων του
ανθρώπου, την ανάπτυξη διαγνωστικών μεθόδων και μεθόδων προβλεπτικών στην ανταπόκριση στη θεραπεία
και προγνωστικών της πορείας της νόσου των ασθενών.
2. Το Εργαστήριο υποστηρίζει:
α. Ιστοπαθολογική Διάγνωση.
β. Ανοσοϊστοχημική ανάλυση και διάγνωση ιστοπαθολογικών δειγμάτων.
γ. Μοριακή ανάλυση και διάγνωση ιστοπαθολογικών
δειγμάτων.
δ. Διασυνδετικές συμβουλευτικές δραστηριότητες.
3. Το Εργαστήριο αναπτύσσει τις παρακάτω μονάδες
διάγνωσης, έρευνας και εκπαίδευσης:
α. Μονάδα Κλασικής Ιστοπαθολογικής Διάγνωσης.
β. Μονάδα Ανοσοϊστοχημείας  - Ανοσοβιολογίας  Μοριακής Διάγνωσης με αντικείμενο τη διάγνωση και
πρόγνωση νεοπλασματικών, κυρίως, νόσων, καθώς και
τη διερεύνηση προγνωστικών δεικτών κακοηθείας και
δεικτών ανταπόκρισης στη θεραπεία.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1024
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1024/12.02.2024
γ. Μονάδα Μοριακής Μορφολογικής και Λειτουργικής
απεικόνισης, με αντικείμενο τη μελέτη σε ενδοκυττάριο
επίπεδο της λειτουργίας καρκινικών και άλλων κυττάρων
που ενέχονται στην ανάπτυξη νόσων του ανθρώπου.
Οι παραπάνω Μονάδες μπορεί να δέχονται ιατρούς ή
άλλους επαγγελματίες για μετεκπαίδευση ή εξειδίκευση
σύμφωνα με τις κείμενες διατάξεις και να συνεργάζονται
με Εργαστήρια του Τομέα, Εργαστήρια και Κλινικές του
Τμήματος καθώς και Εργαστήρια άλλων Τμημάτων του
Δ.Π.Θ. ή άλλου Ιδρύματος. Μπορεί να αναπτύσσονται
σε χώρους του Νοσοκομείου ή εξωτερικά ως εξωνοσοκομειακές δομές.
Άρθρο 2
Δραστηριότητες Πανεπιστημιακού Εργαστηρίου
1. To Πανεπιστημιακό Εργαστήριο Παθολογικής Ανατομίας έχει ως σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής ΔΠΘ, καθώς και των άλλων
Σχολών και Τμημάτων του Πανεπιστημίου σε προπτυχιακό και μεταπτυχιακό επίπεδο, σε θέματα που εμπίπτουν
στα αντικείμενα δραστηριότητας του Εργαστηρίου,
όπως αυτά προσδιορίζονται στο άρθρο 1 της παρούσας απόφασης.
β) Την εξυπηρέτηση των διαγνωστικών αναγκών σε
ιστοπαθολογικό επίπεδο και σε επίπεδο μοριακής διάγνωσης όλων των ασθενών που υποβάλλονται σε θεραπεία
στις κλινικές του Πανεπιστημιακού Γενικού Νοσοκομείου
Αλεξανδρούπολης.
γ) Την ειδίκευση ιατρών, βιολόγων και παρασκευαστών/στριών εργαστηρίων καθώς και άλλων λειτουρ-
γών των κλάδων υγείας και τη συνεχή εκπαίδευση και
επιμόρφωση αυτών.
δ) Τη διενέργεια κλινικοεργαστηριακών, πειραματικών
και ερευνητικών προγραμμάτων με σκοπό την αναζήτηση
νέων τεχνικών και διαγνωστικών μεθόδων, ιδιαίτερα όταν
αυτές βρίσκουν εφαρμογές στην καθοδήγηση της θεραπείας και στον καθορισμό της πρόγνωσης των ασθενών.
ε) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της
ημεδαπής ή της αλλοδαπής.
στ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτι-
κών προγραμμάτων και γενικών δραστηριοτήτων συναφών με τα επιστημονικά αντικείμενα του Εργαστηρίου.
ζ) Την οργάνωση σεμιναρίων, συμποσίων, συνεδρίων,
διαλέξεων με σκοπό την ενημέρωση του ιατρικού και
λοιπού προσωπικού του Εργαστηρίου, των υπολοίπων
κλινικών του νοσοκομείου αλλά και άλλων νοσηλευτικών
ιδρυμάτων.
η) Την παροχή επιστημονικού και εξειδικευμένου συμβουλευτικού έργου προς τρίτα φυσικά ή νομικά πρόσω-
πα ιδίως με γνωμοδοτήσεις και μελέτες.
θ) Την παροχή εξειδικευμένων υπηρεσιών προς τρίτα
φυσικά ή νομικά πρόσωπα σύμφωνα με την ισχύουσα
νομοθεσία και τον σκοπό του Ιδρύματος, και ιδίως προς
τους φορείς του δημόσιου τομέα, όπως αυτός οριοθετείται σύμφωνα με την περ. α’ της παρ. 1 του άρθρου 14
του ν. 4270/2014 όπως ισχύει.
ι) Τη διενέργεια διαγνωστικών εξετάσεων ή πράξεων
οι οποίες αποζημιώνονται από τον Εθνικό Οργανισμό
Παροχής Υπηρεσιών Υγείας (Ε.Ο.Π.Υ.Υ.), σύμφωνα με
τον Ενιαίο Κανονισμό Παροχών Υγείας του Ε.Ο.Π.Υ.Υ.
Για τον σκοπό αυτόν συνάπτονται συμβάσεις μεταξύ
του Ε.Ο.Π.Υ.Υ., του Διευθυντή του Εργαστηρίου και του
Ε.Λ.Κ.Ε. του Α.Ε.Ι., που αναλαμβάνει την οικονομική
διαχείριση των εσόδων, στις οποίες αναγράφονται το
είδος των εξετάσεων και των πράξεων που αποζημιώνονται με αναφορά του τίτλου εξέτασης ή πράξης
και του κωδικού αριθμού του Ε.Ο.Π.Υ.Υ., η τιμή αποζημίωσης ανά εξέταση ή πράξη, καθώς και κάθε άλλη
λεπτομέρεια σχετικά με τις υποχρεώσεις των συμβαλλόμενων μερών.
ια) Την ανάληψη εκπόνησης ερευνητικών και αναπτυξιακών έργων/προγραμμάτων, την οικονομική διαχεί-
ριση των οποίων αναλαμβάνει ο Ειδικός Λογαριασμός
Κονδυλίων Έρευνας του Ιδρύματος (εφεξής «Ε.Λ.Κ.Ε.»),
καθώς και την οργάνωση και παροχή επιμορφωτικών
προγραμμάτων μέσω του Κέντρου Επιμόρφωσης και
Διά Βίου Μάθησης στα γνωστικά αντικείμενα του πανεπιστημιακού εργαστηρίου.
ιβ) Την ανάληψη διεξαγωγής βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής.
Τα παραπάνω ακολουθούν αναλογικά τις διατάξεις
των παρ. 1-5 του άρθρου 59 του ν. 4957/2022, που αφορούν τις πανεπιστημιακές κλινικές των ΑΕΙ καθώς το ερ-
γαστήριο είναι εγκατεστημένο στο ΠΓΝΑ και παρέχει
υπηρεσίες υγείας.
2. Το έργο του Εργαστηρίου διακρίνεται σε εκπαιδευτικό, ερευνητικό και κλινικό/διαγνωστικό.
3. Το εκπαιδευτικό έργο περιλαμβάνει:
α) Την εκπαίδευση των φοιτητών του Τμήματος Ιατρικής ΔΠΘ που επιτελείται από το διδακτικό και ερευνητικό
προσωπικό και είναι θεωρητική και πρακτική, σύμφωνα
με το πρόγραμμα σπουδών.
β) Την εκπαίδευση πτυχιακών, μεταπτυχιακών φοιτητών, ιατρών ή άλλων επιστημόνων στο πλαίσιο της
εκπόνησης διδακτορικών διατριβών ή άλλων επιστημονικών εργασιών.
γ) Την εκπαίδευση ειδικευόμενων ιατρών για την απόκτηση της ειδικότητας της Παθολογικής Ανατομίας ή
την κάλυψη επιμέρους απαιτήσεων εκπαίδευσης άλλων
ειδικοτήτων όπου προβλέπεται. Διακρίνεται σε πρακτική
και θεωρητική. Η πρακτική αποσκοπεί στην απόκτηση
πείρας στην ιστοπαθολογική διάγνωση. Η θεωρητική
εκπαίδευση περιλαμβάνει πρακτικά και θεωρητικά
μαθήματα, διαλέξεις από τα μέλη ΔΕΠ και προσκεκλημένους ομιλητές, συζητήσεις, παρουσιάσεις περιστα-
τικών με ενδιαφέρον, κλινικοπαθολογικές συζητήσεις,
βιβλιογραφική ενημέρωση, διδακτικές επισκέψεις από
το Διευθυντή του Εργαστηρίου και τα μέλη ΔΕΠ και εκπαιδευτικά συνέδρια, στρογγυλές τράπεζες, σεμινάρια
και επιστημονικές εκδηλώσεις.
δ) Την εκπαίδευση των βιολόγων και παρασκευαστών/
στριών του Νοσοκομείου και άλλων Νοσοκομείων.
4. Το ερευνητικό έργο περιλαμβάνει διενέργεια κλινικοεργαστηριακών και πειραματικών μελετών και τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1024/12.02.2024
δημοσίευση των αποτελεσμάτων αυτών, από τα μέλη
ΔΕΠ του Εργαστηρίου αυτοτελώς ή σε συνεργασία με
άλλα μέλη ΔΕΠ ή ερευνητές καθώς και πρωτότυπων διδακτορικών διατριβών.
5. Το επιστημονικό έργο περιλαμβάνει την ιστοπαθολογική διάγνωση, την μοριακή διερεύνηση και συμ-
βολή στη θεραπευτική αντιμετώπιση και τη συνολική
φροντίδα των ασθενών που θεραπεύονται στις κλινικές
του Πανεπιστημιακού Γενικού Νοσοκομείου Αλεξανδρούπολης.
6. Για την επιτέλεση του παραπάνω έργου μπορεί να
χρησιμοποιούνται ψηφιακά μέσα και από απόσταση τεχνικές με βάση τις εκάστοτε ισχύουσες διατάξεις.
7. Κάθε άλλη δραστηριότητα συμβατή με την συνήθη
πρακτική και τις κείμενες διατάξεις.
Άρθρο 3
Διοίκηση - Αρμοδιότητες Διευθυντή του
Εργαστηρίου
1. α) Το Πανεπιστημιακό Εργαστήριο Παθολογικής
Ανατομίας διευθύνεται από μέλος του Διδακτικού Ερευνητικού Προσωπικού (Δ.Ε.Π.) του Τμήματος Ιατρικής του
Δημοκριτείου Πανεπιστημίου Θράκης πλήρους απασχόλησης της βαθμίδας του Καθηγητή ή Αναπληρωτή
Καθηγητή, με την επιφύλαξη της παρ. 8 του άρθρου 48
του ν. 4957/2022. Η θητεία του Διευθυντή είναι τριετής.
β) Η επανεκλογή του ίδιου προσώπου στο αξίωμα του
Διευθυντή πανεπιστημιακού εργαστηρίου επιτρέπεται
χωρίς περιορισμό θητειών.
γ) Δικαίωμα υποβολής υποψηφιότητας για το αξίωμα
του Διευθυντή έχουν μέλη Δ.Ε.Π. που έχουν τοποθετηθεί και υπηρετούν στο πανεπιστημιακό εργαστήριο και
έχουν ίδιο ή συναφές γνωστικό αντικείμενο με αυτό του
εργαστηρίου.
2. Ο Διευθυντής αναπληρώνεται σε περίπτωση απουσίας ή κωλύματος σύμφωνα με τις διατάξεις του άρ-
θρου 48 του ν. 4957/2022.
3. Ο Διευθυντής έχει τις ακόλουθες αρμοδιότητες:
α) προΐσταται και εποπτεύει τη λειτουργία του εργαστηρίου, β) μεριμνά για την εφαρμογή του Πρότυπου Εσω-
τερικού Κανονισμού Λειτουργίας των πανεπιστημιακών
εργαστηρίων, του Εσωτερικού Κανονισμού Λειτουργίας του εργαστηρίου, του εσωτερικού κανονισμού του
Ιδρύματος και των αποφάσεων των οργάνων του, καθώς
και για την τήρηση της νομοθεσίας, γ) έχει την ιδιότητα
του Επιστημονικού Υπευθύνου σε έργα/προγράμματα
του Ειδικού Λογαριασμού Κονδυλίων Έρευνας (Ε.Λ.Κ.Ε.),
ο οποίος διαχειρίζεται τους ίδιους πόρους του πανεπιστημιακού εργαστηρίου, δ) εισηγείται προς τον Πρύτανη
την τοποθέτηση ή διάθεση διοικητικού προσωπικού του
Ιδρύματος για την υποστήριξή του πανεπιστημιακού εργαστηρίου, ε) εισηγείται προς την Επιτροπή Ερευνών του
Ε.Λ.Κ.Ε. την πρόσληψη έκτακτου ερευνητικού, επιστημονικού και λοιπού προσωπικού για τις ανάγκες του πανε-
πιστημιακού εργαστηρίου, στ) υπογράφει τις συμβάσεις
που συνάπτει το πανεπιστημιακό εργαστήριο για την παροχή υπηρεσιών προς τρίτους, ζ) ο Διευθυντής συντονίζει
κάθε εργασία η οποία γίνεται στο πλαίσιο ερευνητικού
προγράμματος ή άλλου έργου που έχει αποφασισθεί και
καθορίζει την προτεραιότητα στη χρησιμοποίηση αναλωσίμων, οργάνων και χώρων, σε περίπτωση που δεν
υπάρχει άλλη σχετική απόφαση. Επίσης, έχει την ευθύνη
για την προστασία των οργάνων και των εγκαταστάσεων
από βλάβες, την ασφαλή παραμονή του προσωπικού,
των φοιτητών και επισκεπτών και γενικά την ευθύνη για
την απρόσκοπτη λειτουργία του Εργαστηρίου, η) ασκεί
κάθε άλλη αρμοδιότητα που ορίζεται στον εσωτερικό
κανονισμό του Ιδρύματος/και στον Εσωτερικό Κανονισμό
λειτουργίας του πανεπιστημιακού εργαστηρίου.
Άρθρο 4
Εγκατάσταση - Λειτουργία
1. Το Πανεπιστημιακό Εργαστήριο Παθολογικής Ανατομίας έχει εγκατασταθεί και λειτουργεί στο Πανεπιστη-
μιακό Γενικό Νοσοκομείο Αλεξανδρούπολης σύμφωνα
με την υπό στοιχεία Υ4α/29261/03/5-6-2003 (Β’ 750) κοινή υπουργική απόφαση. Λειτουργεί καθ’ όλη τη διάρκεια
του χρόνου σύμφωνα με τον κανονισμό του Δημοκριτείου Πανεπιστημίου Θράκης και σε χώρους που έχουν
παραχωρηθεί για την εγκατάστασή του. Η απαραίτητη
υλικοτεχνική υποδομή (αίθουσες διδασκαλίας, βιβλιοθήκες) διατίθεται από την υπάρχουσα υποδομή του
Τμήματος Ιατρικής του ΔΠΘ. Στο χώρο εγκατάστασης
τοποθετείται πινακίδα με τον τίτλο του Εργαστηρίου και
τα στοιχεία του Διευθυντή. Ειδικές δράσεις και Μονάδες
του Εργαστηρίου μπορεί να υποστηρίζονται σε εξωνοσοκομειακές δομές ανάλογα της φύσης του προγράμ-
ματος και του επιτελούμενου έργου.
2. Στο Εργαστήριο ή τις Μονάδες του μπορεί να εγκαθίσταται επιστημονικός εξοπλισμός του Ανώτατου Εκ-
παιδευτικού Ιδρύματος (Α.Ε.Ι.) ή του Ειδικού Λογαριασμού Κονδυλίων Έρευνας (Ε.Λ.Κ.Ε.) του Α.Ε.Ι., κατόπιν
απόφασης της Συγκλήτου του Α.Ε.Ι. ή της Επιτροπής
Ερευνών του Ε.Λ.Κ.Ε. και μετά σύναψη προγραμματικής
συμφωνίας με τον νόμιμο εκπρόσωπο του νοσοκομείου,
με την οποία καθορίζονται οι ειδικότεροι όροι και προϋποθέσεις της χρήσης του εξοπλισμού και οι υποχρεώ-
σεις και τα δικαιώματα των συμβαλλόμενων μερών. Η
διαχείριση των εσόδων που προκύπτουν από τη χρήση
του παραπάνω εξοπλισμού μέσω του Ε.Λ.Κ.Ε. του Α.Ε.Ι.
σε διακριτό πρόγραμμα με Επιστημονικό Υπεύθυνο το
Διευθυντή του Εργαστηρίου.
Άρθρο 5
Πόροι - Οικονομική διαχείριση πόρων
Τα έσοδα του Εργαστηρίου προέρχονται αποκλειστικά
από ίδιους πόρους και δεν βαρύνουν τον προϋπολογισμό του ιδρύματος, σύμφωνα με τα άρθρα 49 και 52 του
ν. 4957/2022 (Α’ 141).
Ειδικότερα πόροι του Εργαστηρίου μπορεί να προέρχονται από:
α. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή για λογαριασμό τρίτων.
β. Τη διάθεση ερευνητικών και εν γένει επιστημονικών
προϊόντων.
γ. Τις πιστώσεις που διατίθενται από το Τμήμα Ιατρικής
του ΔΠΘ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1024/12.02.2024
δ. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και νομικά ή φυσικά πρόσωπα.
ε. Τη διενέργεια διαγνωστικών πράξεων σε φυσικά
πρόσωπα.
στ. Τις κληρονομίες, τις δωρεές και τις κληροδοσίες
που καταλείπονται στο Πανεπιστήμιο εφόσον δεν τίθενται όροι που αντιβαίνουν στους σκοπούς του οικείου
Εργαστηρίου και του Πανεπιστημίου.
ζ. Κάθε άλλη δραστηριότητα που προβλέπεται με την
κείμενη νομοθεσία.
Η οικονομική διαχείριση των πόρων που προέρχονται
από την παροχή υπηρεσιών μέσω του Εργαστηρίου
πραγματοποιείται αποκλειστικά μέσω του Ειδικού Λογαριασμού Κονδυλίων Έρευνας.
Τα έσοδα από την παροχή υπηρεσιών μέσω του Εργαστηρίου εισπράττονται από τον Ε.Λ.Κ.Ε. του Ιδρύματος και
εγγράφονται στον προϋπολογισμό έργου/προγράμματος
του Εργαστηρίου και στον προϋπολογισμό του Ε.Λ.Κ.Ε.
Με απόφαση του Συμβουλίου Διοίκησης, κατόπιν εισήγησης της Επιτροπής Ερευνών του Ε.Λ.Κ.Ε., καθορίζεται
το ποσοστό παρακράτησης επί των εσόδων που προέρχονται από την παροχή υπηρεσιών των πανεπιστημι-
ακών εργαστηρίων του Ιδρύματος υπέρ του ΕΛΚΕ του
Α.Ε.Ι. (άρθρο 237 παρ. 4 του ν. 4957/2022) και το ποσοστό
που διατίθεται για τη δημιουργία έργου για την κάλυψη
ερευνητικών, αναπτυξιακών και λειτουργικών αναγκών
του εργαστηρίου, στο οποίο ορίζεται ως Επιστημονικά
Υπεύθυνος ο Διευθυντής του Εργαστηρίου.
Με απόφαση του Συμβουλίου Διοίκησης, κατόπιν εισήγησης του Διευθυντή του εργαστηρίου, είναι δυνατή
η ανάθεση της οικονομικής διαχείρισης των πόρων που
προέρχονται από την παροχή υπηρεσιών του πανεπιστημιακού εργαστηρίου στην Εταιρεία Αξιοποίησης και
Διαχείρισης της Περιουσίας του Α.Ε.Ι. Με όμοια απόφαση
καθορίζεται το ποσοστό παρακράτησης επί των πόρων
του, το οποίο παρακρατάται υπέρ της Εταιρείας.
Οι πόροι που προέρχονται από την παροχή υπηρεσιών
μέσω του Εργαστηρίου αποτελούν ιδιωτικούς πόρους του
Ιδρύματος. Ενδεικτικά δύνανται να καλύπτουν δαπάνες
για αμοιβές πρόσθετου ερευνητικού, επιστημονικού, διοικητικού, τεχνικού και λοιπού προσωπικού του πανεπι-
στημιακού εργαστηρίου, πρόσθετες αμοιβές των μελών
του μόνιμου προσωπικού του Εργαστηρίου, μελών Διδακτικού Ερευνητικού Προσωπικού (Δ.Ε.Π.), Εργαστηριακού
Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.), Ειδικού Εκπαιδευτικού
Προσωπικού (Ε.Ε.Π.) και διοικητικού προσωπικού, δαπάνες
μετακινήσεων, δημοσιεύσεων, οργάνωσης συνεδρίων, καθώς και δημόσιων συμβάσεων για την προμήθεια αναγκαί-
ων ειδών για την ορθή και εύρυθμη λειτουργία των πανεπιστημιακών εργαστηρίων και των δραστηριοτήτων τους.
Άρθρο 6
Προσωπικό
1. Η τοποθέτηση των μελών Διδακτικού Ερευνητικού
Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού
(Ε.ΔΙ.Π.) και Ειδικού Τεχνικού Εργαστηριακού Προσωπικού (Ε.Τ.Ε.Π.) στο εργαστήριο Παθολογικής Ανατομίας
πραγματοποιείται, σύμφωνα με τις διατάξεις του άρθρου 50 του ν. 4957/2022, όπως ισχύει.
2. Οι πράξεις τοποθέτησης στο εργαστήριο κοινοποιούνται με την επιμέλεια του αρμόδιου οργάνου για την
έκδοση της πράξης προς το Διοικητικό Συμβούλιο του
Πανεπιστημιακού Γενικού Νοσοκομείου Αλεξανδρούπολης.
3. Η τοποθέτηση εγκρίνεται από το Διοικητικό Συμβούλιο του νοσοκομείου, έπειτα από εισήγηση του επι-
στημονικού συμβουλίου με κριτήριο τη συνάφεια της
ειδικότητας του τοποθετούμενου με το αντικείμενο του
εργαστηρίου ή της μονάδας και τη λειτουργία του νοσοκομείου.
4. Στο Εργαστήριο δύναται να τοποθετηθεί διοικητικό
προσωπικό του Α.Ε.Ι. καθώς και να απασχολούνται:
α) Επισκέπτες καθηγητές ή επισκέπτες ερευνητές,
β) ερευνητές επί συμβάσει,
γ) επιστημονικοί συνεργάτες του άρθρου 58 του
ν. 4957/2022. Επιστημονικοί συνεργάτες ερευνητικών
έργων και κατηγορίες προσωπικού, εφόσον προβλέπεται
σύμφωνα με τις κείμενες διατάξεις, δύνανται να συμμετέχουν στο πρόγραμμα εφημεριών του νοσοκομείου
αντίστοιχης κατηγορίας προσωπικού, μετά από σύμφωνη γνώμη του Διοικητικού Συμβουλίου (Δ.Σ.) και θετική
εισήγηση του επιστημονικού συμβουλίου του νοσοκομείου στο οποίο είναι εγκατεστημένο το Εργαστήριο,
δ) πρόσθετο ερευνητικό, επιστημονικό, διοικητικό,
τεχνικό ιατρικό, νοσηλευτικό και λοιπό προσωπικό με
σύμβαση έργου ή εργασίας ορισμένου χρόνου για την
εκτέλεση έργων/προγραμμάτων, που εκπονεί το Πανεπιστημιακό Εργαστήριο μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.). Η διεξαγωγή κλινικο-εργαστηριακού έργου από το έκτακτο προσωπικό της παρ. 1
πραγματοποιείται υπό την εποπτεία και τις υποδείξεις
του Διευθυντή του Πανεπιστημιακού Εργαστηρίου και
του Επιστημονικού Υπευθύνου του έργου/προγράμματος, στο οποίο απασχολείται το προσωπικό,
ε) προσωπικό του Α.Ε.Ι. για την εκτέλεση πρόσθετου
έργου επ’ αμοιβή,
στ) προσωπικό που προβλέπεται από ειδικές νομοθετικές διατάξεις.
5. Η μισθοδοσία του προσωπικού της ως άνω παραγράφου δεν βαρύνει τον προϋπολογισμό του Ιδρύματος
και καλύπτεται αποκλειστικά από πόρους των Πανεπιστημιακών Εργαστηρίων, η διαχείριση των οποίων πραγ-
ματοποιείται μέσω του Ε.Λ.Κ.Ε.
6. Με επιμέλεια της Μονάδας Οικονομικής και Διοικητικής Υποστήριξης του Ε.Λ.Κ.Ε. κοινοποιείται περίληψη
της σύμβασης του έκτακτου προσωπικού της περ. (γ)
της παρ. 4 στο Διοικητικό Συμβούλιο του Πανεπιστημιακού Γενικού Νοσοκομείου Αλεξανδρούπολης, εντός
αποκλειστικής προθεσμίας τριάντα (30) ημερών από
την ημερομηνία έναρξης της απασχόλησης του προσωπικού.
Στο Εργαστήριο δύναται επίσης να τοποθετείται προσωπικό από το Νοσοκομείο, όπως ειδικοί και ειδικευό-
μενοι ιατροί του Ε.Σ.Υ. και επικουρικοί ιατροί, σύμφωνα
με τις ισχύουσες διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1024/12.02.2024
Το λοιπό προσωπικό μπορεί να περιλαμβάνει μέλη και
άλλων κατηγοριών λειτουργών υγείας (όπως βιολόγοι
και παρασκευαστές/στριες) που μπορεί να διατίθενται
σύμφωνα με την διαθεσιμότητα και τις εκάστοτε ανάγκες
του Εργαστηρίου.
7. Το πάσης φύσεως προσωπικό του Ιδρύματος που
υπηρετεί στο Εργαστήριο Παθολογικής Ανατομίας, σε
ό,τι αφορά στην υπηρεσία του στο Νοσοκομείο, θεωρείται ότι βρίσκεται σε οργανική σχέση με αυτό και υπά-
γεται στη δικαιοδοσία και στον ιεραρχικό έλεγχο των
αρμόδιων οργάνων του νοσοκομείου, όπως το λοιπό
προσωπικό της ιατρικής υπηρεσίας. Όλο το προσωπικό του Εργαστηρίου είναι υποχρεωμένο να δείχνει τη
μεγαλύτερη δυνατή επιμέλεια κατά την εκτέλεση της
υπηρεσίας του, να αφιερώνει σ’ αυτή ανεπιφύλακτα τις
γνώσεις και την εμπειρία του εφαρμόζοντας τους κανόνες της τέχνης και της επιστήμης και να τηρεί τον Κώδικα
Δεοντολογίας και Καλής Πρακτικής και τον Κώδικα Ηθικής και Δεοντολογίας Ερευνών του ΔΠΘ.
Η ευθύνη για τη μη τήρηση των υποχρεώσεων των
απασχολουμένων σε κάθε έργο παροχής υπηρεσιών
ανήκει στον Επιστημονικά Υπεύθυνο του Έργου, ο οποίος αναλαμβάνει τη σύνθεση της Ομάδας Εργασίας και
την κατανομή του έργου στα μέλη της ομάδας.
Ο Διευθυντής του Εργαστηρίου σε συνεργασία με
τον Επιστημονικά Υπεύθυνο του Έργου συντονίζει την
απρόσκοπτη εκτέλεση του έργου παροχής υπηρεσιών
και εξασφαλίζει ότι η παροχή υπηρεσιών εκ μέρους των
μελών του Εργαστηρίου δεν γίνεται σε βάρος του κύριου
έργου τους, που είναι το εκπαιδευτικό και το ερευνητικό
έργο στο πλαίσιο λειτουργίας του Ιδρύματος υπό την
έννοια ότι παρέχεται εκτός των ωρών εργασίας κάθε
μέλους του προσωπικού στο ίδρυμα.
Άρθρο 7
Προστασία Διανοητικής Ιδιοκτησίας
1. Υπό την επιφύλαξη διαφορετικής ρύθμισης στον
νόμο, σχετικά με το περιουσιακό δικαίωμα επί προϊόντων της διανοίας, το αποτέλεσμα των προγραμμάτων
και των έργων, που εκπονούνται στο Εργαστήριο Παθολογικής Ανατομίας αποτελεί διανοητική ιδιοκτησία
του προσωπικού, του συνεργάτη ή της ομάδας των
συνεργατών που το παρήγαγαν. Σε ειδικές περιπτώσεις παροχής υπηρεσιών προς τρίτους ή έρευνας, είναι
δυνατόν η ρύθμιση της ιδιοκτησίας επί προϊόντων της
διανοίας να αποτελέσει αντικείμενο διαπραγμάτευσης,
μεταξύ του αναθέτοντα και του επιστημονικού υπεύθυνου του έργου. Η ειδική αυτή συμφωνία εγκρίνεται
από την Επιτροπή Ερευνών ύστερα από εισήγηση του
Επιστημονικά Υπευθύνου.
2. Τα δικαιώματα του προσωπικού του Πανεπιστημιακού Εργαστηρίου επί προϊόντων της διανοίας, εφ’ όσον
η απονομή τους διέπεται από το τυπικό σύστημα (λ.χ.
δίπλωμα ευρεσιτεχνίας) κατοχυρώνονται στον Ο.Β.Ι., ή
σε Διεθνείς Οργανισμούς, με έξοδα του Πανεπιστημιακού Εργαστηρίου, μετά από έγκριση της Επιτροπής
Ερευνών. Το ίδιο ισχύει και στην περίπτωση που το
προϊόν της διανοίας είναι αποτέλεσμα διεθνούς συνεργασίας.
3. Σε περίπτωση διαφορετικής ρύθμισης από κανονισμούς ή πρακτικές της Ευρωπαϊκής Ένωσης ή άλλων
Διεθνών Οργανισμών, στο πλαίσιο των οποίων το Εργαστήριο αναλαμβάνει την εκτέλεση προγραμμάτων,
χωρίς τη δυνατότητα διαπραγμάτευσης του ζητήματος
της ιδιοκτησίας επί του προϊόντος της διανοίας, δεν ακολουθείται η παραπάνω διαδικασία, αλλά ενημερώνεται
η Επιτροπή Ερευνών, η οποία μπορεί να αρνηθεί την
υπογραφή τέτοιας σύμβασης.
4. Σε περίπτωση κατάρτισης σύμβασης παροχής
υπηρεσιών με συμβαλλόμενο μέρος το Πανεπιστημιακό Εργαστήριο, σε ειδικό άρθρο αυτής θα ρυθ-
μίζεται η ιδιοκτησία επί του προϊόντος διανοίας που
είναι αποτέλεσμα της παρεχόμενης υπηρεσίας. Στην
περίπτωση που το Ίδρυμα είναι δικαιούχος προϊόντος
διανοίας και η απονομή του δικαιώματος βαίνει κατά
το τυπικό σύστημα, το προϊόν της διάνοιας θα αξιολογείται από την Επιτροπή Μεταφοράς Τεχνολογίας
και Νεοφυούς Επιχειρηματικότητας (άρθρο 222 του
ν. 4957/2022, όπως ισχύει), η οποία, αφού αξιολογεί τη
σημασία και τη δυνατότητα βιομηχανικής εφαρμογής
τους, εισηγείται ή όχι την κατοχύρωσή τους με Δίπλωμα Ευρεσιτεχνίας (Δ.Ε.) ή Πιστοποιητικό Υποδείγματος
Χρησιμότητας (Π.Υ.Χ.).
Άρθρο 8
Επεξεργασίας Δεδομένων
Προσωπικού Χαρακτήρα
Το Εργαστήριο επεξεργάζεται δεδομένα προσωπικού
χαρακτήρα των φοιτητών, των φοιτητριών και των εργαζομένων του τηρώντας τα εξής:
α) Συλλέγει αρχικά και επεξεργάζεται στη συνέχεια
μόνο τα κατάλληλα, αναγκαία και επαρκή προσωπικά
δεδομένα για τους σκοπούς της εκπαίδευσης έχοντας
ως νομική βάση την εκπλήρωση καθήκοντος που εκτελείται προς το δημόσιο συμφέρον και επιπλέον για τους
εργαζόμενους την εκτέλεση σύμβασης.
β) Διατηρεί τα δεδομένα προσωπικού χαρακτήρα
των φοιτητών και φοιτητριών για διάστημα έξι (6) μηνών από την λήξη του εργαστηριακού μαθήματος και
δεν τα διαβιβάζει σε τρίτους. Εντούτοις, είναι δυνατόν
να τα διατηρήσει και για μεγαλύτερο χρονικό διάστημα
εάν η επεξεργασία των δεδομένων αυτών είναι απαραίτητη: i) είτε για την τήρηση νομικής υποχρέωσης που
επιβάλλει την επεξεργασία βάσει διάταξης νόμου (ιδίως
στο πλαίσιο των υποχρεώσεών του ως δικαιούχου υλοποίησης συγχρηματοδοτούμενων προγραμμάτων ΕΣΠΑ
κ.λ.π), ii) είτε για τη θεμελίωση, άσκηση ή υποστήριξη
νομικών αξιώσεων.
γ) Λαμβάνει τα κατάλληλα τεχνικά και οργανωτικά
μέτρα ούτως ώστε τα δεδομένα προσωπικού χαρακτήρα να υποβάλλονται σε επεξεργασία κατά τρόπο που
εγγυάται την ενδεδειγμένη ασφάλεια των δεδομένων
προσωπικού χαρακτήρα, μεταξύ άλλων την προστασία τους από μη εξουσιοδοτημένη ή παράνομη επε-
ξεργασία και τυχαία απώλεια, καταστροφή ή φθορά.
Επιπλέον τα Εργαστήρια επανεξετάζουν περιοδικά την
επάρκεια και την αποτελεσματικότητα των μέτρων
αυτών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1024/12.02.2024
Οι φοιτητές, οι φοιτήτριες και οι εργαζόμενοι στα Εργαστήρια οφείλουν να τηρούν τις πολιτικές ασφάλειας,
αποδεκτής χρήσης, καθώς και της προστασίας της ιδιωτικότητας και προσωπικών δεδομένων του ΔΠΘ.
Οι εργαζόμενοι στο Εργαστήριο που έχουν συμβάσεις
ορισμένου χρόνου ή άλλοι συνεργάτες που απασχολούνται στα Εργαστήριο δεσμεύονται γραπτά με ρήτρες
εμπιστευτικότητας τις οποίες ελέγχει ο επιστημονικά
υπεύθυνος.
Απαγορεύεται στους χρήστες των πληροφορικών υποδομών του Εργαστηρίου να χρησιμοποιούν τις υποδομές
για την προσωρινή ή μεγαλύτερης διάρκειας αποθήκευση ή διακίνησης περιεχομένου που δεν είναι συμβατό
με την λειτουργία των Εργαστηρίων.
Άρθρο 9
Διαδικασίες και όροι ασφάλειας της εργασίας
και της υγιεινής των εργαζομένων
Οι διαδικασίες και οι όροι ασφάλειας της εργασίας και
της υγιεινής των εργαζομένων καθορίζονται σύμφωνα
με τα προβλεπόμενα στο άρθρο 13 του Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων.
Άρθρο 10
Πολιτική για την Προστασία
Διανοητικής Ιδιοκτησίας
Η Πολιτική του Εργαστηρίου Παθολογικής Ανατομίας
για την Προστασία διανοητικής ιδιοκτησίας καθορίζεται σύμφωνα με τα προβλεπόμενα στο άρθρο 14 του
Πρότυπου Εσωτερικού Κανονισμού Λειτουργίας των
Πανεπιστημιακών Εργαστηρίων.
Άρθρο 11
Γενικές Αρχές Επεξεργασίας
Προσωπικών Δεδομένων
Οι Γενικές Αρχές Προστασίας Προσωπικών Δεδομένων που εφαρμόζονται στο Εργαστήριο Παθολογικής
Ανατομίας περιγράφονται στο άρθρο 15 του Πρότυπου
Εσωτερικού Κανονισμού Λειτουργίας των Πανεπιστημιακών Εργαστηρίων.
Άρθρο 12
Τηρούμενα Βιβλία
1. Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
- Βαθμολόγιο φοιτητών.
- Βιβλίο πρωτοκόλλου.
- Βιβλίο πρακτικών-αποφάσεων.
- Βιβλίο περιουσιακών στοιχείων(πάγιος εξοπλισμός).
- Αρχείο ερευνητικών προγραμμάτων.
- Αρχείο ερευνητικών δεδομένων.
2. Με απόφαση του Διευθυντή μπορεί να τηρείται και
κάθε άλλο βιβλίο ή στοιχείο που προβλέπεται από την
ισχύουσα νομοθεσία ή κρίνεται απαραίτητο.
Άρθρο 13
Τίτλος - Σφραγίδα
1. Ο τίτλος του Εργαστηρίου είναι: «ΠΑΝΕΠΙΣΤΗΜΙΑΚΟ
ΕΡΓΑΣΤΗΡΙΟ ΠΑΘΟΛΟΓΙΚΗΣ ΑΝΑΤΟΜΙΑΣ ΤΟΥ ΤΜΗΜΑΤΟΣ ΙΑΤΡΙΚΗΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ
ΘΡΑΚΗΣ», ο οποίος αναγράφεται σε κάθε έντυπό του.
Αυτός ο τίτλος, καθώς και τα στοιχεία του Διευθυντή του
Εργαστηρίου, αναγράφονται στους χώρους του Νοσοκομείου όπου είναι εγκατεστημένο και δραστηριοποιείται
το Εργαστήριο.
2. Το Εργαστήριο χρησιμοποιεί για την αλληλογραφία
του στρογγυλή σφραγίδα που αναγράφει στο εξωτερικό:
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ και στο εσωτερικό: ΕΡΓΑΣΤΗΡΙΟ ΠΑΘΟΛΟΓΙΚΗΣ ΑΝΑΤΟΜΙΑΣ
3. Ανάλογη σφραγίδα, με τα στοιχεία στην αγγλική
γλώσσα, χρησιμοποιεί το Εργαστήριο για τη ξενόγλωσση αλληλογραφία και τα έγγραφά του.
Άρθρο 14
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΦΩΤΙΟΣ ΜΑΡΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1024/12.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201024.pdf | Tokens: 29188]